Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 343

2. Megtervezi, megszervezi a gyermek egészséges, tevékeny életmódját A csecsemő- és kisgyermeknevelő-gondozó legyen képes: — bemutatni, hogy a játéktevékenység a csecsemő és a kisgyermek fő tevékenysége, személyiségének leghatékonyabb fejlesztője, — nevelői magatartásával támogatni az önálló aktivitást és a kreativitást, — támogató-bátorító odafigyeléssel kísérni, megerősíteni a gyermek tevékenységét, a gyermek igényeitől és a helyzetétől függően szerepet vállalni a játékban, annak tartalmát gazdagítani, élményszerűségét fokozni, a közös tevékenység során viselkedési és helyzetmegoldási mintákat, ismereteket nyújtani, — az alkotótevékenységek eszközeinek elkészítésére és előkészítésére, továbbá megfelelő módon tanácsot adni a felhasználásukhoz, — segíteni — szükség szerint — a konfliktusok megoldásában a derűs hangulat, nyugodt légkör megteremetése érdekében, — ismertetni a mozgásnak, mint a szenzomotoros fejlődés összetevőjének jelentőségét a személyiségfejlődésben, 2001/149. szám — felismerni a különböző hely- és helyzetváltoztató mozgások megjelenésének időpontjában, begyakorlásához szükséges időtartamban a gyermekek közt meglévő különbségeket, — a gyermek mozgásfejlettségét figyelembe véve megítélni, hogy egy adott környezetben a tárgyi feltételek (a játszó mérete, a gyermekek öltözése stb.) biztosítják-e a szabad mozgást, — a gyermekek mozgásfejlődését figyelemmel követni és felismerni, hogy milyen változások szükségesek a gyermekek mozgásszabadságának, mozgásfejlődésének elősegítése, a fejlesztő szakember által javasolt fejlesztési program gyakorlása érdekében (hempergő beszerzése, játszósarok kialakítása, változtatás az öltözéken, mozgásfejlesztő eszközök, játékok biztosítása), — speciális szükségletű gyermekek esetében alkalmazni a mind aktívabb mozgás eléréséhez szükséges segítési módokat, — alkalmazni a csecsemő és kisgyermek rugalmas, jó napirendjének elvi és gyakorlati követelményeit, — összehangolni az egyes gyermek napirendjét — a gyermek fejlettségének megfelelően, egyéni szükségleteinek kielégítése mellett — a gyermekcsoportéval, továbbá kialakítani a gyermekek gondozásának sorrendjét, — a különböző korcsoportú gyermekek napirendjének kialakításakor figyelembe venni az évszakok változását, a gyermekek érkezésének és távozásának idejét, — a váratlan eseményekhez (pl. időjárás változásai, a személyzet váratlan hiányzása) rugalmasan alkalmazkodni, és erről a gyermeket a számára érthető módon tájékoztatni, — a gyermekek ellátását segítő technikai személyzet feladatait megjelölni, — a speciális szükségletű gyermek — fejlesztő szakember által javasolt — fejlesztési lehetőségeit kiaknázni, a javasolt feladatokat a napi történések sorába beépíteni, következetesen alkalmazni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes